PMIndiaData/PMIndiaSum huggingface dataset:
وزیر اعظم جناب نریندر مودی اور روس کے صدر جناب ولادیمیر پوتن کے درمیان ٹیلی فون پر بات چیت

نئی دہلی:24؍اگست2021: وزیر اعظم جناب نریندر مودی نے آج روس کے صدر جناب ولادیمیر پوتن کے ساتھ ٹیلی فون پر بات چیت کی۔ دونوں رہنماؤں نے افغانستان کی صورتحال اور خطے اور دنیا پر اس کے مضمرات پر تبادلہ خیال کیا۔ انہوں نے اس خیال کا اظہار کیا کہ دونوں اسٹریٹیجک پارٹنرز کو ساتھ مل کر کام کرنا ضروری ہے اور انہوں نے اپنے سینئر عہدیداروں کو رابطے میں رہنے کی ہدایت دی۔ دونوں رہنماؤں نے کووڈ وباء کی وجہ سے درپیش چیلنجوں کے باوجود دونوں ملکوں کے درمیان ’’خصوصی اور مراعات یافتہ اسٹریٹیجک شراکت داری‘‘میں پیش رفت پر اطمینان کا اظہار کیا۔دونوں رہنماؤں نے کووڈ وبا ء کے خلاف جنگ میں جاری دوطرفہ تعاون کو سراہا، بالخصوص ’اسپوتنک –وی‘ویکسین کی سپلائی اور پیداوار میں دوطرفہ تعاون کو سراہا۔ دونوں رہنماؤں نے آئندہ کثیر جہتی مصروفیات بشمول برکس سمٹ ، ایس سی او سربراہان مملکت کی کونسل کی میٹنگ اور مشرقی اقتصادی فورم میں بھارت کی شرکت پر بھی روشنی ڈالی۔ وزیر اعظم نریندر مودی نے کہا کہ وہ صدر پوتن کے اگلے دو طرفہ سربراہ کانفرنس کے لئے بھارت کے دورے کے منتظر ہیں۔دونوں رہنماؤں نے دو طرفہ اور عالمی مسائل ، بالخصوص افغانستان کی صورتحال پر رابطے میں رہنے پر اتفاق کیا۔
وزیر اعظم نے ریلوے کے وزیر سے بات کی اور مغربی بنگال میں ریل حادثہ سے پیداشدہ صورت حال کا جائزہ لیا

نئی دہلی، 13/جنوری 2022 ۔ وزیر اعظم جناب نریندر مودی نے ریلوے کے وزیر جناب اشونی ویشنو سے بات کی اور مغربی بنگال میں ٹرین حادثہ سے پیدا شدہ صورت حال کا جائزہ لیا۔ ایک ٹوئیٹ میں وزیر اعظم نے کہا: ’’ریلوے کے وزیر جناب اشونی ویشنو سے بات کی اور مغربی بنگال میں ٹرین حادثہ سے پیدا شدہ صورت حال کا جائزہ لیا۔ میرے خیالات سوگوار کنبوں کے ساتھ ہیں۔ زخمیوں کو جلد شفایابی ملے۔‘‘
کابینہ نے15ویں مالی کمیشن کے قیام کی منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے 15ویں مالی کمیشن قائم کرنے کی منظوری دے دی ہے۔ آئین کی دفعہ-280(1) کے تحت یہ ایک آئینی ذمہ داری ہے۔ 15ویں مالی کمیشن کیلئے نوٹیفکیشن ساتھ ہی جاری کیا جائے گا۔ ۔۔۔۔۔۔۔۔۔۔۔ (م ن-و ا- ق ر) (22-11-2017)
وزیر اعظم مودی نے ابھرتے فنکار کی پیٹھ تھپتھپائی، کہا- پینٹنگ کی طرح آپ کے خیالات میں بھی خوبصورتی

وزیر اعظم نریندر مودی نے بنگلورو کے طالب علم اسٹیون ہیرس کو خط لکھ کر ان کے ذریعے بنائی گئی پینٹنگ کی تعریف کی ہے۔ دراصل، اس 20 سالہ ابھرتے فنکار نے ایک لیٹر کے ساتھ وزیر اعظم کی دو خوبصورت پینٹنگ بناکر انہیں بھیجی تھی۔ اس کے جواب میں اب وزیر اعظم مودی نے خط لکھ کر اسٹیون کا حوصلہ بڑھایا ہے۔ وزیر اعظم نے خط میں لکھا ہے کہ تخلیقی شعبہ میں نوجوانوں کی لگن اور محنت کو دیکھنا انتہائی خوشی کا باعث ہے۔ وزیر اعظم نے اسٹیون کی تعریف کرتے ہوئے لکھا کہ آپ کی پینٹنگ سے آپ میں چیزوں کو گہرائی سے تجربہ کرنے کی صلاحیت کا پتہ چلتا ہے۔ آپ نے جس باریکی سے اپنے جذبات کو کینوس پر اتارا ہے، اسے دیکھ کر دل خوش ہو جاتا ہے۔ ساتھ ہی اس خط میں وزیر اعظم مودی نے اسٹیون کے خیالات کی بھی تعریف کی ہے۔ دور حاضر میں لوگوں کی اچھی صحت اور خوشحالی کو لیکر اسٹیون کے خیالات کی وزیر اعظم نے تعریف کی ہے۔ ساتھ ہی وزیر اعظم نے لکھا، ’’ٹیکہ کاری مہم، شائستگی اور 130 کروڑ ہندوستانیوں کی مشترکہ کوشش اس وبائی مرض کے خلاف ہماری لڑائی کو مضبوطی فراہم کر رہے ہیں۔‘‘ وزیر اعظم نے امید جتائی ہے کہ معاشرہ میں پازیٹویٹی پھیلانے کی اسٹیون کی کوششوں سے دوسرے لوگوں کو بھی حوصلہ ملے گا۔ اس سے پہلے اسٹیون نے وزیر اعظم مودی کو لکھے خط میں بتایا تھا کہ وہ گزشتہ 15 سالوں سے پینٹنگ کر رہے ہیں اور مختلف سطحوں پر 100 سے زیادہ انعامات بھی جیت چکے ہیں۔ اسٹیون نے وزیر اعظم مودی کو اپنے حوصلہ کا باعث بتایا ہے۔ ساتھ ہی اسٹیون نے کورونا کے خلاف لڑائی میں ہندوستان کی ٹیکہ کاری مہم کی بھی تعریف کی تھی۔ اسٹیون ہیرس کی دو پینٹنگ
گورنروں کی کانفرنس کے 50 ویں اجلاس کے اختتام کے موقع پر وزیر اعظم کا خطاب

نئی دلّی، 24نومبر / قبائلیوں کی بہبود اور پانی کے تحفظ، زراعت، اعلی تعلیم اور زندگی کو سہل بنانے کے موضوعات پر گورنروں کی 50 ویں کانفرنس آج راشٹر پتی بھون میں اختتام پذیر ہو گئی ۔ گورنروں کے پانچ گروپوں نے ان مسائل پر اپنی رپورٹیں پیش کیں اور واضح طور پر ان نکات کو اجاگر کیا جن پر گورنر اہم کردار ادا کر سکتے ہیں۔ کانفرنس نے قبائلیوں کی بہبود کے مسئلے پر گہری دل چسپی کا اظہار کیا اور مقامی ضروریات کے مطابق قبائلیوں کا معیار بلند کرنے کے لئے پالیسیوں کی نشان دہی کی۔ وزیر اعظم جناب نریندر مودی نے اپنے خطاب میں کانفرنس کے 50 ویں ایڈیشن کی کامیاب کانفرنس کے لئے اجتماع کو مبارک باد پیش کی اور مستقبل کے لئے زور دیا کہ قومی ترقی اور عام آدمی کی ضروریات کی تکمیل پر توجہ دی جائے۔ وزیر اعظم نے شرکاء کی جانب سے قابل قدر مشورے طلب کرتے ہوئے گورنروں سے کہا کہ اول شہری ہونے کے ناطے وہ ریاستی سطح پر تبادلہ خیالات کو یقینی بنائیں تاکہ مفید آراء کے ذریعہ مقامی حالات کا بخوبی تعین کر کے مسائل حل کئے جا سکیں۔ وزیر اعظم قبائلی علاقوں کی ترقیات کے سلسلے میں با قاعدہ تکنالوجی کا استعمال کرکے ترقیاتی اسکیموں خصوصاً کھیلوں اور نو جوانوں کی ترقی و فروغ کی اسکیموں کو کامیاب بنائیں۔ وزیر اعظم نے کہا کہ کانفرنس میں جل جیون مشن پر تبادلہ خیالات، آبی تحفظ اور آبی مینجمنٹ کے سلسلے میں حکومت کی علیٰ ترجیح کی عکاس ہے۔ وزیر اعظم نے گورنروں پر زور دیا کہ وہ یونی ورسٹیوں کے چانسلروں پر آبی تحفظ کے سلسلے میں طلباء اور نوجوانوں کو اچھی عادتیں اپنانے کی تلقین کریں۔ نئی تعلیمی پالیسی اور اعلیٰ تعلیم کے شعبے کے سلسلے میں وزیر اعظم گورنروں کی اہمیت کو اجاگر کرتے ہوئے کہا کہ وہ اعلیٰ معیاری تحقیق کے سلسلے میں سرمایہ کاری کرنے کو یقینی بنانے میں اہم رول ادا کر سکتے ہیں۔ زندگی کو سہل بنانے کی پہل قدمی کے بارے میں وزیر اعظم نے کہا کہ ریاستی ادارے لال فیتہ کاٹنے یعنی افتتاح کرنے اور بہت زیادہ قواعد و ضوابط کے درمیان توازن بر قرار رکھیں اور ساتھ ہی بنیادی شعبوں کی بنیادی ضروریات مثلاً صحت کی دیکھ بھال اور تعلیم قابل رسائی ہو۔ اس کانفرنس کے اختتامی اجلاس سے صدر جمہوریہ ہند، نائب صدر جمہوریہ ہند اور مرکزی وزیر داخلہ نے بھی خطاب کیا۔ ۔۔۔۔۔۔
وزیر اعظم سرکاری دورے پر لمبنی، نیپال پہنچے

وزیر اعظم جناب نریندر مودی بدھ جینتی کے مقدس موقع پر آج صبح سرکاری دورے پر لمبنی، نیپال پہنچ گئے ہیں۔ لمبنی میں اپنی آمد پر نیپال کے وزیر اعظم جناب شیر بہادر دیوبا، ان کی اہلیہ ڈاکٹر آرزو رانا دیوبا اور حکومت نیپال کے کئی وزراء نے وزیر اعظم جناب مودی کا گرمجوشی سے استقبال کیا۔ وزیر اعظم کے طور پر جناب مودی کا یہ نیپال کا پانچواں اور لمبنی کا پہلا دورہ ہے۔
وزیر اعظم نے آنجہانی کلیان سنگھ کی وفات پر اظہار تعزیت کیا

نئی دلّی ،21اگست، 2021/ وزیراعظم جناب نریندر مودی نے اترپردیش کے سابق وزیر اعلیٰ، گورنر اور سینئر لیڈر آنجہانی کلیان سنگھ جی کے سانحہ ارتحال پر گہرے رنج و غم کا اظہار کیا ہے۔ سلسلہ وار ٹوئیٹ میں وزیراعظم نے کہا ’’اس غم کو بیان کرنے کےلئے میرے پاس الفاظ نہیں ہیں۔ کلیان سنگھ جی…ماہر سیاستداں، تجربہ کار ایڈمنسٹریٹر، زمینی سطح کے لیڈر اور ایک عظیم انسان تھے۔اترپردیش کی ترقی میں ان کاتعاون لاثانی ہے۔ان کےبیٹے جناب راجیو سنگھ سے بات کی اور تعزیت کا اظہار کیا۔ اوم شانتی۔ ہندوستان کے ثقافتی ارتقائے نو میں ان کے تعاون کے لئے آنے والی نسلیں کلیان سنگھ جی کی ہمیشہ شکرگزار رہیں گی۔ ہندوستان اقدارمیں ان کا یقین مستحکم تھا اور ہ صدیوں پرانی ہماری روایات پر انہیں فخر تھا۔ کلیان سنگھ جی، سماج کے پسماندہ طبقات سے تعلق رکھنے والے کروڑ لوگوں کی آوزبنے۔ انھوں نے کسانوں، نوجوانوں اور خواتین کو بااختیار بنانے کے لئے بے شمار کوششیں کیں۔‘‘
سازوسامان اور خدمات ٹیکس (ریاستوں کیلئے معاوضہ) آرڈیننس 2017 کے نفاذ کو کابینہ کی منظوری

نئی دہلی، 30اگست 2017، وزیر اعظم جناب نریندر مودی کی صدارت میں مرکزی کابینہ نے سازوسامان اور خدمات ٹیکس (ریاستوں کیلئے معاوضہ)ایکٹ، 2017 میں مناسب طور پر ترمیم کرنے سے متعلق آرڈیننس کے نفاذ کیلئے وزارت خزانہ کی تجویز کو اپنی منظوری دیدی ہے۔ کابینہ کی اس منظوری سے درج ذیل سامانوں پر زیادہ سے زیادہ ٹیکس کی شرح میں اضافہ کرنے کی اجازت ہوگی۔ اس کے مطابق ان سامانوں پر معاوضہ محصول کو 15 فیصدسے بڑھا کر 25 فیصد کیا جا سکتا ہے: (a) تیرہ افراد بشمول ڈرائیور تک کی سواری والی موٹر گاڑیاں(ذیلی سرخیوں 870210، 870220، 780230 یا 870290 کے تحت آنے والی گاڑیاں) اور (b) 8703 سرخی کے تحت آنے والی موٹر گاڑیاں ۔ واضح رہے کہ جی ایس ٹی کونسل نے اگست 2017 میں منعقدہ اپنی میٹنگ میں اس حقیقت کو سمجھتے ہوئے کہ جی ایس ٹی کے نافذ ہونے کے بعد ان موٹر گاڑیوں پر عائد مجموعی ٹیکس (جی ایس ٹی اور معاوضہ محصول) جی ایس ٹی سے قبل کی مجموعی ٹیکس کے مقابلے کم ہے ، زیادہ سے زیادہ ٹیکس کی شرح میں اضافہ کرنے کی سفارش کی تھی ۔ اس کے مطابق 8702 اور 8703 سرخیوں کے تحت آنے والی موٹر گاڑیوں پر معاضہ محصول کو بڑھا کر 15 فیصد سے 25 فیصد کیا جا سکتا ہے۔ جی ایس ٹی کونسل کے ذریعہ موٹر گاڑیوں پر معاوضہ محصول کی شرح میں اضافے سے متعلق معاملے کی جانچ پڑتال عنقریب کی جائے گی۔ ۔۔۔۔۔۔۔۔۔۔۔ م ن۔ ۔ ا گ۔ع ج (30-08-17)
وزیراعظم نے  پہلوان ونیش پھوگاٹ کو خواتین کے 53 کلوگوام کشتی مقابلے میں طلائی تمغہ جیتنے پر مبارکباد پیش کی ہے

وزیراعظم جناب نریندر مودی نے برمنگھم دولت مشترکہ کھیل 2022 میں، پہلوان ونیش پھوگاٹ کو، خواتین کے 53 کلوگرام کشتی مقابلے میں طلائی تمغہ جیتنے پر مبارکباد پیش کی ہے۔ ایک ٹوئیٹ میں وزیراعظم نے کہا: ’’ @ونیش پھوگاٹ کے ذریعے جیتا گیا آج کا طلائی تمغہ بہت خاص ہے۔ وہ بھارت کی سب سے ممتاز ایتھلیٹو ں میں سے ایک ہیں اور دولت مشترکہ کھیلوں میں یہ ان کا لگاتار تیسرا طلائی تمغہ ہے۔ کھیلوں کے تئیں اعلیٰ اور قابل ذکر وابستگی کے لئے وہ ایک علامت بن گئی ہیں۔ انہیں مبارکباد۔ #Cheer4India‘‘
اُجولا یوجنا کے مستفدین کی وزیراعظم کے ساتھ بات چیت

نئی دہلی،13؍فروری،پردھان منتری اُجولا یوجنا کے 100 سے زیادہ مستفدین نے آج وزیراعظم نریندر مودی سے اُن کی رہائش گاہ پر ملاقات کی اور اُن سے تبادلہ خیال کیا۔ خاتون مستفدین، جو ملک بھر کی مختلف ریاستوں سے آئیں ہیں، نے ایل پی جی پنچایت کے لئے نئی دہلی میں ہیں، جس کی میزبانی آج راشٹرپتی بھون میں صدر جمہوریہ جناب رام ناتھ کووند نے کی تھی۔ جناب نریندر مودی کے ساتھ غیر رسمی بات چیت کے دوران مستفدین نے واضح کیا کہ کس طرح ایل پی جی سلینڈروں کے استعمال کے ذریعے ان کی زندگی میں سدھار آیا ہے۔ وزیراعظم نے انہیں، ان کی روزانہ کی زندگی کے مختلف پہلوؤں پر بات چیت کرنے کے لئے حوصلہ افزائی کی۔ وزیراعظم نے سوبھاگیہ یوجنا کا ذکر کیا، جو مرکزی حکومت کی طرف سے شروع کی گئی ہے تاکہ ہر گھر میں بجلی کے کنکشن فراہم کئے جاسکیں۔ انہوں نے لڑکیوں کے خلاف ہرطرح کے امتیاز کو ختم کرنے کی ضرورت پر بھی زور دیا۔ انہوں نے مستفدین سے کہا کہ وہ اپنے اپنے گاؤوں میں صفائی ستھرائی کو یقینی بنانے کے لئے کام کریں۔ انہوں نے کہا کہ اس سے پورے گاؤں کی صحت میں اسی طرح سدھار آئے گا جس طرح اجولا یوجنا نے ان کے کنبے کے افراد کی سدھار کیا ہے۔ اجولا یوجنا کے لئے وزیراعظم کی تعریف اور شکریہ ادا کرتے ہوئے کچھ مستفدین نے اپنے اپنے متعلقہ شعبوں میں دیگر مخصوص چیلنجوں پر بھی تبادلہ خیال کیا۔ اس موقع پر پیٹرولیم اور قدرتی گیس کے مرکزی وزیر جناب دھرمندر پردھان بھی موجود تھے۔
وزیراعظم نے مہاراشٹر میں سڑک حادثے میں ہوئے جانی اتلاف پر دکھ کا اظہار کیا ہے

وزیراعظم جناب نریندر مودی نے مہاراشٹر کے بلدھانہ ضلع میں ہوئے ایک سڑک حادثے کے نتیجے میں جانی نقصان پر اپنے گہرے رنج و غم کا اظہار کیا ہے۔ وزیراعظم دفتر کے ایک ٹوئیٹ میں کہا ہے ؛ ’’بلدھانہ ضلع میں ہوئے حادثہ کے نتیجے میں انسانی جانوں کے اتلاف سے بہت غمزدہ ہوں۔ سوگوار کنبوں سے میری دلی تعزیت۔ دعاگوں ہو کہ زخمیوں کوجلد صحت یاب کرے۔ وزیراعظم مودی نے پی ایم قومی ریلیف فنڈ سے لواحقین کو 2-2 لاکھ روپے کی امدادی رقم دئیے جانے کا اعلان کیا ہے۔اس کے علاوہ زخمیوں کو 50 ہزار روپے دئیے جائیں گے۔‘‘
وزیراعظم نے رائے بریلی کے این ٹی پی سی پلانٹ میں ہوئے حادثے پر اظہار تاسف کیا

نئی دہلی،02۔نومبر ۔وزیراعظم نریندر مودی نے اتر پردیش کے شہر رائے بریلی میں واقع این ٹی پی سی پلانٹ میں ہوئے حادثے پر گہرے رنج و غم کا اظہار کیا ہے ۔ جناب نریندرمودی نے اپنے پیغام تاسف میں کہا :’’ مجھے رائے بریلی کے این ٹی پی سی پلانٹ میں ہوئے حادثے سے بہت دکھ پہنچا ہے۔ میری تمام تر ہمدردیاں اس حادثے میں ہلاک ہونے والوں کے اہل خانہ کے ساتھ ہیں اور زخمیوں کے جلد شفایات ہونے کے لئے دعاگوہوں ۔ِصورتحال پر مسلسل نظر رکھی جارہی ہے اور افسران حالات کو معمول پر لانے کو یقینی بنانے کے کوششیں کررہے ہیں۔
عالمی کسادبازاری کے باوجود برکس  ملکوں نے اقتصادی ترقی کی رفتار تیز کی ہے ، لاکھوں لوگوں کو غریبی کی سطح سے اوپر اٹھایا ہے : وزیراعظم

برکس ملکوں کے مابین تجارت اور سرمایہ کاری کے نشانے اور بڑھے ہوئے ہونے چاہئیں بھارت ،سیاسی استحکام ، قابل پیش گوئی پالیسی اور کاروباردوست اصلاحات کے باعث دنیا کی سب سے زیادہ کھلی اور سرمایہ کاری دوست معیشت ہے : وزیر اعظم وزیر اعظم جناب نریندر مودی نے برکس کاروباری فورم سے خطاب کیا نئیدہلی 14نومبر۔وزیراعظم جناب نریندر مودی نے آج برازیل میں برکس چوٹی میٹنگ کے موقع پر الگ سے برکس کاروباری فورم سے خطاب کیا ۔برکس ملکوں کے سربراہوں نے بھی کاروباری فورم میں تقریریں کیں۔ اس موقع پر اظہار خیال کرتے ہوئے وزیر اعظم جناب نریندر مودی نے کہا کہ دنیا کی اقتصادی ترقی کا 50 فیصد حصہ برکس ملکوں کے پاس ہے ۔ انہو ں نے کہا کہ عالمی سطح پر کساد بازاری کے باوجود برکس ملکوں نے اقتصادی ترقی کی رفتار میںاضافہ کیا ہے ، لاکھوں لوگوں کو غریبی کی سطح سے اوپر اٹھایا ہے اور ٹکنالوجی نیز جدت طراز ی میں نئی پیش رفت حاصل کی ہے ۔ وزیراعظم نے خواہش ظاہر کی کہ برکس ملکوں کے مابین تجارت اور سرمایہ کاری کے نشانے اور بڑھے ہوئے ہونے چاہئیں ۔ انہوں نے برکس ملکوں کے مابین تجارت کی لاگت کو مزید کم کرنے کے لئے ان ملکوںکی تجویزیں پیش کرنے کو کہا ۔ وزیر اعظم نے یہ بھی تجویز کیا کہ اگلی برکس چوٹی میٹنگ تک برکس ملکوں کے مابین مشترکہ منصوبوں کے سلسلے میں کم از کم 5شعبوں کی نشاندہی کی جانی چاہئے ۔ وزیر اعظم نے کہا کہ کل چوٹی میٹنگ کے دوران انوویشن برکس نیٹ ورک اور برکس انسٹی ٹیوشن فار فیوچر نیٹ ورک جیسے اہم اقدامات پر غور کیا جانا چاہئے ۔ انہوں نے نجی شعبے پر زور دیا کہ وہ انسانی وسائل پر مرتکز ان کوششوں میں شامل ہوجائے ۔ انہوں نے یہ بھی تجویز کیا کہ 5 ملکوںکو ایک باہمی ، سماجی سکیورٹی سمجھوتے پر بھی غورکرنا چاہئے ۔ وزیر اعظم نے کہا کہ سیاسی استحکام ، قابل پیش کوئی پالیسی اور کاروباردوست اصلاحات کی وجہ سے بھارت دنیا کی سب سے کھلی اور سرمایہ کاری دوست معیشت بن گئی ہے ۔ ۰۰۰۰۰۰ م ن ۔ج۔رم
وزیر اعظم نریندر مودی نے وارانسی میں بنارس یونیورسٹی کا دورہ کیا؛مدن موہن مالویہ کے مجسمے کی نقاب کشائی کی اور کئی ترقیاتی پروجیکٹوں کا افتتاح  بھی کیا

نئی دہلی، 19فروری 2019؍وزیر اعظم جناب نریندر مودی نے آج وارانسی میں بنارس ہندو یونیورسٹی کا دورہ کیا۔ انہوں نے وارانسی گھاٹوں کےپاس پنڈٹ مدن موہن مالویہ کے مجسمے کی نقاب کشائی کی اور پنڈٹ مدن موہن مالویہ کو گلہائے عقیدت پیش کیا۔ اس موقع پر اترپردیش کے گورنر جناب رام نائک ، اترپردیش کے وزیر اعلیٰ جناب یوگی آدتیہ ناتھ اور دیگر معزز شخصیتیں بھی موجود تھیں۔ جناب نریندر مودی نے لہر ترانہ میں بھابھا کینسر اسپتال اور پنڈت مدن موہن مالویہ کینسر اسپتال کا بھی افتتاح کیا۔یہ اسپتال اترپردیش ، مدھیہ پردیش، چھتیس گڑھ، جھارکھنڈ اور بہار کے مریضوں کو جامع اور معیاری علاج فراہم کرسکیں گے۔ وزیر اعظم نے قیمتی ٹیکنالوجی کے ساتھ پہلا نیا بھابھا ٹرون قوم کے نام وقف کیا۔ جناب مودی نے کیئریونٹ اور او پی ڈی کا دورہ کیا اور مریضوں سے بات چیت کی۔ وزیر اعظم نے پی ایم جے اے وائی-آیوشمان بھارت سے فیض پانے والوں کے ساتھ بھی گفتگو کی۔ م ن۔ح ا۔ن ع
ہنداورویتنام کے مابین ڈاک ٹکٹ کے مشترکہ اجرأ کے موضوع پرمفاہمتی عرضداشت کو کابینہ کی منظوری

نئی دہلی ،14جون : کابینہ نے وزیراعظم ، جناب نریندرمودی کی قیادت میں ہنداور ویتنام کے مابین ڈاک ٹکٹ کے مشترکہ اجرأ کے موضوع پرمفاہمتی عرضداشت کو اپنی منظوری دی ہے۔ ہند۔ویتنام :قدیم فن تعمیر کے موضوع پر مشترکہ طورپر ڈاک ٹکٹ جاری کرنے کے لئے وزارت مواصلات کے تحت محکمہ ڈاک اور ویتنام پوسٹ کے مابین باہمی مفاہمت قائم ہوئی تھی ۔ مشترکہ ڈاک ٹکٹ 25اکتوبر ، 2018کو جاری کئے گئے تھے ۔ ہند۔ویتنام مشترکہ یادگاری ڈاک ٹکٹ پرہندکا سانچی استوپ اور ویتنام کا فومن پگوڈا کی شبیہ ہے ۔ مشترکہ ڈاک ٹکٹ جاری کرنے کے لئے ہند اورویتنام کے ڈاک محکموں کے درمیان 18دسمبر ، 2017کو مفاہمتی عرضداشت پر( ایم اویو) پردستخط ہوئے تھے ۔
وزیراعظم نے دولت مشترکہ کھیلوں، سی ڈبلیو جی ، 2022 میں  ٹیبل ٹینس  سونے کا تمغہ جیتنے پر جی –ستھیان ، ہرمیت دیسائی ،شرت کمل اورسَنیل شیٹی کو مبارکباددی ہے

وزیراعظم جناب نریندر مودی نے برمنگھم میں جاری دولت مشترکہ کھیلوں، سی ڈبلیو جی 2022 میں ٹیبل ٹینس میں سونے کا تمغہ جیتنے پر جی ستھیان ،ہرمیت دیسائی ،شرت کمل اور سنیل شیٹی کو مبارکباددی ہے۔ ایک ٹویٹ میں وزیراعظم نے کہا : ‘‘ٹیبل ٹینس میں ایک بڑی خبر ،دولت مشترکہ کھیلوں میں سونے کا تمغہ جیتنے پر جی ستھیان ، ہرمیت دیسائی ،شرت کمل اور سنیل شیٹی کی شاندار ٹیم کو مبارکباد-اس ٹیم نے اعلیٰ مثالیں قائم کی ہیں۔خواہ یہ مہارت میں ہویا عزم محکم میں ہو۔ ان کی مستقبل کی کوششوں کے لئے نیک خواہشات ۔’’
وزیراعظم  نے عوام کو تیلگو زبان کے دن پر  مبارک باد پیش کی

نئی دہلی،29اگست 2020/وزیراعظم جناب نریندر مودی نے یوم تیلگو زبان پر عوام کو مبار ک باد دی ہے۔ ایک ٹوئٹ کے ذریعہ وزیراعظم نے کہا’’ یوم تیلگو زبان کی مبارک‘‘۔ آج ہم ان تمام لوگوں کی ستائش کرتے ہیں جو تیلگو زبان کو خصوصی طور سے نوجوانوں کے درمیان مقبول بنا رہے ہیں۔ میں عظیم گڈگو وینکٹ رمامورتی کو بھی خراج تحسین پیش کرتا ہوں، جن کے نظریات، تخلیق اور سماجی اصلاحات کی کوششوں نے پیڑھیوں پر گہرا اثر مرتب کیا ہے۔
وزیر اعظم نے متحدہ عرب امارات کے صدر عزت مآب شیخ خلیفہ بن زائدکے انتقال پر دکھ کا اظہار کیا

نئی دہلی:13؍مئی2022: وزیر اعظم جناب نریندر مودی نے متحدہ عرب امارات کے صدر عزت مآب شیخ خلیفہ بن زائد کے انتقال پر گہرے دُکھ کا اظہار کیا ہے اور کہا ہے کہ وہ ایک عظیم قائد اور دور اندیش لیڈر تھے، جن کی قیادت میں ہندوستان-متحدہ عرب امارات تعلقات مضبوط ہوئے۔ وزیر اعظم نے ایک ٹوئٹ میں کہا؛ ’’میں عزت مآب شیخ خلیفہ بن زائد کے انتقال کے بارے میں سن کر بہت غم زدہ ہوں۔وہ ایک عظیم قائد اور دور اندیش لیڈ ر تھے، جن کی سربراہی میں ہند-متحدہ عرب امارات تعلقات مضبوط ہوئے۔ہندوستان کے لوگوں کے دلی جذبات متحدہ عرب امارات کے لوگوں کے ساتھ ہے۔ میں اُن کی روح کے سکون کے لئے دعا کرتاہوں۔‘‘
ہندوستانی ساحلی محافظ کے یوم تاسیس کے موقع پر وزیر اعظم کی طرف سے نیک خواہشات کا اظہار

وزیر اعظم جناب نریندر مودی نے ہندوستانی کوسٹ گارڈ کو ان کے یوم تاسیس کے موقع پر نیک خواہشات کا اظہار کیا ہے۔ ایک ٹوئٹ میں وزیر اعظم نے کہا : ’’انڈین کوسٹ گارڈ فیملی کے لیے ان کے یوم تاسیس پر نیک خواہشات۔ ایک جامع اہمیت کی حامل تنظیم، ہمارے کوسٹ گارڈ پیشہ ور افراد کی ایک غیر معمولی ٹیم ہے جو چابک دستی کے ساتھ ہمارے ساحلوں کی حفاظت کرتی ہے اور وہ انسانی بنیادوں پر کی جانے والی کوششوں میں بھی ہمیشہ پیش پیش رہتے ہیں‘‘۔
وزیر اعظم نریندر مودی 29مارچ یعنی آج متوا دھرما مہا میلہ سے خطاب کریں گے

شری شری ہری چند ٹھاکر جی کے 211ویں یوم پیدائش کے موقع پر وزیر اعظم جناب نریندر مودی ویڈیو کانفرنسنگ کے ذریعے آج شام 4:30 بجے مغربی بنگال کے شری دھام ٹھاکر نگر ، ٹھاکر باڑی میں متوا دھرما مہا میلہ 2022سے خطاب کریں گے۔ شری شری ہری چندٹھاکر جی نے آزادی کے دور سے قبل غیر منقسم بنگال میں محروم افراد مظلوم اورپسماندہ لوگوں کی بہتری کے لئے اپنی زندگی وقف کردی تھی۔1860ء میں اوراکانڈی جو اب بنگلہ دیش میں ہے، سے انہوں نے اپنی سماجی اور مذہبی تحریک شروع کی تھی، جس کے نتیجے میں متوا دھرما کی تشکیل عمل میں آئی۔ 29مارچ سے 5اپریل 2022ء تک متوا دھرما مہا میلہ 2022 کا اہتمام کیا جارہا ہے اور یہ میلہ آل انڈیا متوا مہا سنگھ کے ذریعے منعقد کیا جارہا ہے۔
وزیراعظم نے فضائیہ کےسربراہ کی طرف سے دئے گئے اسقتبالیہ ’ ایٹ ہوم ‘  میں شرکت کی

نئیدہلی 10 اکتوبر۔وزیراعظم جناب نریندر مودی نے آج نئی دلی میں ائیر ہاؤس میں فضائیہ کے سربراہ کی طرف سے دئے گئے استقبالیہ ’ ایٹ ہوم ‘ میں شرکت کی ۔ وزیر اعظم نے اس موقع پر ’ آئی اے ایف انوویشن ڈسپلے ‘ نامی نمائش کا دورہ بھی کیا۔ اس نمائش کا مقصدجدیدکاری اور بھارت میں بنائے گئے سازوسامان کے ذریعہ خودکفالت حاصل کرنا ہے ۔ وزیر اعظم نے بھارتی فضائیہ کے مارشل جناب ارجن سنگھ کے بارے میں ایک یادگاری ٹکٹ بھی جاری کیا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
پارلیمنٹ2021کے مانسون اجلاس کےآغاز کے موقع پروزیراعظم کے بیان کا متن

نئی دہلی،19؍جولائی: ساتھیوں ، آپ تمام ہی حضرات کو خوش آمدید، مجھے امید ہے کہ آپ سب نے ویکسین کی کم از کم ایک خوراک لے لی ہوگی۔ لیکن اس کے باوجود، میری آپ سب دوستوں سے بھی گزارش ہے ، ایوان کے بھی تمام ساتھیوں سےدرخواست کرتا ہوں کہ وہ کورونا کے تمام تر پروٹوکالز پرعمل کرنے میں اپنا بھرپورتعاون کریں۔ اب یہ ویکسین بازوؤں پر لگائی جاتی ہے،اور جب یہ ویکسین بازوؤں پرلگائی جاتی ہے تو ہر کوئی باہوبلی بن جاتا ہے۔ اور کورونا کے خلاف لڑنے کے لئے باہوبلی بننے کا واحد راستہ اپنے بازوؤں پر ٹیکہ لگاناہے۔ اب تک 40 کروڑ سے زیادہ لوگ کورونا کے خلاف جنگ میں باہوبلی بن چکے ہیں۔ یہ کام انتہائی تیز رفتاری سے آگے بڑھایا جارہا ہے۔ یہ وبائی بیماری ہے اور ایک ایسی وبا ہے جس نے پوری دنیا کو اپنی زد میں لےرکھا ہے، پوری انسانیت کو اپنی زدمیں لےلیا ہے۔ اور اسی وجہ سے ہم چاہتے ہیں کہ اس وبائی بیماری کے بارے میں پارلیمنٹ میں بامعنی اور نتیجہ خیز گفتگو ہونی چاہئے، ترجیحات کی بنیاد پر اس سے متعلق مباحثے ہونے چاہیےاور تمام تر عملی تجاویز یہاں موجود سارےمعزز ممبران پارلیمنٹ کے ذریعہ پیش کی جانی چاہئے تاکہ اس تعلق سے بہت ساری نئی چیزیں سامنے آسکیں۔ وبائی امراض کے خلاف جدید طرز کی سوچ سامنے آسکے ،اگر کچھ کوتاہیاں رہ گئی ہیں، تو انہیں بھی درست کیا جا سکتا ہے اور اس لڑائی میں سب ساتھ مل کر آگے بڑھ سکتے ہیں۔ میں نے ایوان کےتمام لیڈروں سے بھی درخواست کی ہے کہ اگر وہ کل شام کو وقت نکالیں تو میں ان کو بھی وبائی امراض سے متعلق تمام تفصیلات و معلومات فراہم کرانا چاہتا ہوں۔ ہم ایوان کے تمام رہنماؤں سے ایوان کے ساتھ ساتھ ایوان کے باہر بھی تبادلہ خیال کرنا چاہتے ہیں کیونکہ میں مستقل طور پر وزرائے اعلی سے ملتا رہتا ہوں۔ ہر طرح کے بحث و مباحثے اور طرح طرح کے تبادلہ خیال مختلف فورمز پر ہورہے ہیں۔ لہذا میں فلور لیڈروں سے اپیل کرتا ہوں کہ اگرایوان کی کاروائی چل رہی ہے تو پھر میسرسہولتوں سے فائدہ اٹھائیں، ایک دوسرے کے روبرو ہوں اور سب ساتھ مل کر بات چیت کریں گے۔ دوستوں، ایوان کی کاروائی نتیجہ خیز ہونی چاہئے، بامعنی اور مثبت مباحثےکے لئے وقف ہونا چاہیے، حکومت ان تمام سوالوں کے جوابات دینے کے لئے پوری طرح تیار ہے جو ملک کے عوام چاہتے ہیں۔ میں نے تمام معزز اراکین پارلیمان، تمام سیاسی جماعتوں سے گزارش کروں گا کہ وہ تیزوتندسوالات پوچھیں، مشکل سوالات پوچھیں لیکن حکومت کو پرسکون ماحول میں جواب دینے کا موقع بھی دیں۔ کیوں کہ عوام کے سامنےسچائی کے پہنچنے سے جمہوریت کو بھی تقویت ملتی ہے، عوام کا اعتماد بھی بڑھتا ہے اور ملک کی ترقی کی رفتار بھی تیز ہوتی ہے۔ دوستوں، اس سیشن میں اندر کے انتظامات پہلے کی طرح نہیں ہیں، ہم میں کا ہر فرد ساتھ بیٹھ کر کام کرنے والاہے کیونکہ تقریباً ہر ایک کو ویکسین لگادی گئی ہے۔ میں ایک بار پھر آپ تمام ساتھیوں کا بہت شکریہ ادا کرتا ہوں اور آپ سے گزارش کرتا ہوں کہ اپنا خیال رکھیں۔ اور آئیے ہم سب ملک کی امیدوں اور امنگوں کو پورا کرنے کے لئے مل کر کام کریں۔ بہت بہت شکریہ ساتھیوں!
وزیراعظم 16 نومبر کو اترپردیش کا دورہ کریں گے اور پوروانچل ایکسپریس وے کا  افتتاح بھی کریں گے

وزیراعظم جناب نریندر مودی 16 نومبر 2021 کو اتر پردیش کا دورہ کریں گے اور تقریبا دن کے ڈیڑ ھ بجے سلطان پور ضلع کے کروال کھیڑی میں پوروانچل ایکسپریس وے کا افتتاح بھی کریں گے۔ افتتاح کے بعد ، وزیراعظم سلطان پور ضلع میں ایکسپریس وے پر تعمیر 3.2 کلو میٹر طویل ہوائی پٹی پر ہندوستانی فضائیہ کے ذریعہ ہوا بازی کے مظاہرہ فن سے لطف اندوز بھی ہوں گے، جس کا مقصد ہنگامی حالات میں ہوائی فوج کے لڑاکا طیاروں کے اُڑان بھرنے اور اترنے کی صلاحیت میں اضافہ کرنا ہے۔ پوروانچل ایکسپریس وے 341 کلو میٹر طویل ہے۔ یہ لکھنؤ سلطان پور روڈ پر واقع گاؤں چود سرائے ضلع لکھنؤ سے شروع ہو کر یوپی بہار سرحد سے 18 کلو میٹر مشرق میں قومی شاہراہ نمبر 31 پر واقع گاؤں حیدریہ پر ختم ہوتی ہے۔ یہ ایکسپریس وے 6 لین والی ہے، جسے مستقبل میں 8 لین بھی کیا جاسکتا ہے۔ پور وانچل ایکسپریس وے، جس کی تعمیر پر تقریبات 22500 کروڑ روپے کی لاگت آئی ہے، اتر پردیش کے مشرقی حصے بالخصوص لکھنو، بارہ بنکی، امیٹھی، ایودھیا، سلطان پور، امبیڈ نگر، اعظم گڑھ، مؤ اور غازی پور کے اضلاع میں اقتصادی ترقی کو رفتار دے گا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ ( ش ح۔ س ب۔ ق ر )
وزیر اعظم ایل بی ایس این اے  اے ،مسوری کے دو روزہ دورے پر، جہاں انہوں نے 92ویں فاؤنڈیشن کورس کے زیر تربیت افسران سے گفت وشنید کی

نئی دہلی۔27؍اکتوبر۔وزیراعظم جناب نریندر مودی نے لال بہادر شاستری نیشنل اکیڈمی آف ایڈمنسٹریشن (ایل بی ا یس این اے اے) واقع مسوری ، اتراکھنڈ جاکر ،وہاں موجود 92ویں فاؤنڈیشن کورس کے زیر تربیت زائد از 360 افسروں سے گفت وشنید کی ہے۔ وزیر اعظم موصوف ایل بی ایس این اے اے کے دو روزہ دورے پر ہیں۔ وزیراعظم نے چار گروپوں میں منقسم زیر تربیت افسروں کے ساتھ غیررسمی گفت وشنید کی۔ متنوع نوعیت کی اس گفت وشنید کے دوران جوتقریباً چار گھنٹے جاری رہی، وزیراعظم نے ،زیر تربیت افسران سے کہا کہ وہ اپنے نظریات اور خیالات بے جھجک ہوکر بلا خوف وخطر ان کے سامنے رکھیں۔ متعدد موضوعات مثلاً انتظامیہ، حکمرانی، ٹیکنالوجی اور پالیسی سازی پر گفت وشنید ہوئی۔ وزیراعظم نے بڑی گہرائی سے زیر تربیت افسروں کو مطالعات کرنے اور حکمرانی سے وابستہ موضوعات کی جانکاری حاصل کرنے کی تلقین کی تاکہ وہ انہیں اچھی طرح سے سمجھ سکیں۔ انہوں نے اس بات پر بھی زور دیا کہ افسران کو اپنے طور پر اس سلسلے میں ایک قومی محاکمہ وضع کرنا چاہئے۔ گفت وشنید میں بڑے پیمانے پر تجربات کا تبادلہ بھی عمل میں آیا۔ انہوں نے اکیڈمی کے اساتذہ سے بھی گفت وشنید کی جنہوں نے وہاں کیے جارہے اس کام کاج کی جانکاری لی جو سول سرونٹس کو تربیت دینے کیلئے کیے جاتے ہیں۔ وزیراعظم نے ایل بی ایس این اے اے میں واقع، گاندھی اسمرتی کتب خانہ کا بھی معائنہ کیا جو جدید ترین سہولتوں سے آراستہ ہے۔ انہوں نے زیر تربیت افسروں کے ذریعے پیش کیے گئے ایک مختصر ثقافتی پروگرام میں بھی شرکت کی۔ اس سے قبل اکیڈمی پہنچنے پر وزیراعظم نے سردار ولبھ بھائی پٹیل اور سابق وزیراعظم لال بہادر شاستری کے مجسموں پر گلہائے عقیدت نذر کیے۔ کابینہ سکریٹری جناب پی کے سنہا اور ایل بی ایس این اے اے کی ڈائرکٹر محترمہ اُپما چودھری بھی گفت وشنید کے دوران موجود تھیں۔